Ayikye moe soza (trutca ke Caillebotte)

Ayikye moe soza ~ L'homme au balcon (FR)

Ayikye moe soza ( francavon L'homme au balcon ) tir trutca Joconde database, vuest- 000PE003716 lumkirafa gu 116 × 97 cm-, i puntalingeks keve stama skuyun gan Gustave Caillebotte francaf lingesik bak 1880.

Bata trutca koe Musée national des Beaux-Arts ke Québec koe Kanada re ( 2018 ) tigir. Sugdaks titroneon tigir.

Trutca va lukastikye diskise va lukoptafa buxitca is xowase mou soza lioton kaatoer. Bata soza tir tela ke bareaf vegem ke parisafo bedablo tigiso keve 31-e ke Haussmann bedom poke kadimeon Kaleynaxe, i tela ke tapegafa kraba lize Gustave Caillebotte isu Martial berikye sokeyed. Barsandikye altogise va stirkot gu Maurice Brault di zo pilkomodayar, i gu rumeugalaf nik ke lingesik walzilis va mila skeura va totafa vegeduropa. Bantan tiyir betayesik vey parisaf glastapikeem isen gadikeem  va garia koe Yerres poke tela ke Caillebotte yasa digiyir. Koe ara trutca ke Caillebotte ( Liwura, 1881 ) dere zo kaatoer.

Tankomaf siak ke bedom wale wansa va iluta gee liotaf koredik tazukar dumede bantan va nakila dilizesa koe titefa vawila co rotcar nume co tir gracaf gu obrara ke disukesik. Bata watsa va soza gan Caillebotte konakviele zo suleyer, pilkovon tela ke intafo bedablo, tulon : Ayikye moe soza, Haussmann bedom, i trutca nedisa va ayikye geuon wine ; Soza ke 31-e ke Haussmann bedom, oga ke lingesik dem toloye liotafe ayikye moe batmila soza, vox ronuon wine. Bata jekura ke Caillebotte « volmiv » disukese va disukexa ke widava jupar da ine tir « diveik vanmiae intikeem, belcon pokefe nek bumaf gu kottel, moe kadoma tice groya ».

 Watsa va soza 
Watsa va soza va Gustave Caillebotte remi trelafa klepa koswavayar. Ine va konaka trutca oku siatos lingeyer. Tulon grupet :

 Dere rupec 

 Stragela 

 Vuestexa 

|style="vertical-align: top;"|

|}

Ayikye moe soza (trutca ke Caillebotte)
Ayikye moe soza (trutca ke Caillebotte)